Nakon pet godina prijepora s Vladom, GONG je dobio odgovor vezan uz misteriozni sastanak iz kolovoza 2007. u Banskim dvorima.

GONG-ovo pitanje glasilo je tko je sve bio na sastanku u Vladi kada su se u ljeto 2007. sastali tadašnji premijer Ivo Sanader, predsjednik uprave mađarskog MOL-a Zsolt Hernadi i bivši član uprave Ine, a danas lobist MOL-a Josip Petrović, piše N1.

Vlada RH tvrdi da nema dokaza o sastanku Sanadera, Petrovića i Hernadija. #nijeNewsbar pic.twitter.com/7CSx6wWqo5 — GONG (@GONG_hr) June 6, 2016

Nema zapisa, javlja se #Error

“Uvidom u sustav evidencije ulazaka osoba u zgradu Vlade Republike Hrvatske utvrđeno je da na dan 4. kolovoza 2007. godine, nije evidentiran ulazak bilo koje osobe, kao posjetitelja, u zgradu Vlade Republike Hrvatske. U privitku dopisa dostavljamo Vam traženu presliku, te skrećemo pozornost na to da se oznaka #Error ispisuje u slučaju kad na traženi datum nema zapisa.”, stoji u odgovoru povjerenice za informiranje Vlade Ide Ćosić.

Nakon ovakvog odgovora iz Gonga su najavili da će zbog sumnjivih okolnosti u kojima nastaje i čuva se evidencija ulazaka i izlazaka iz zgrade Vlade, Gong od povjerenice za informiranje Anamarije Muse zatražiti pokretanje inspekcijskog nadzora nad Vladom te podnijeti kaznenu prijavu protiv nepoznatih počinitelja zbog krivotvorenja službene isprave”, javlja tportal.